న్యూఢిల్లీ: ఎయిరిండియాకు చెందిన గ్రౌండ్ హ్యాండ్లింగ్ కార్యకలాపాల అనుబంధ సంస్థ ఎయిరిండియా ట్రాన్స్పోర్ట్ సర్వీసెస్ లిమిటెడ్ (ఎఐఎటిఎస్ఎల్) కొనుగోలుకు ఏవియేషన్ సర్వీసుల సంస్థ బర్డ్ గ్రూప్ ఆసక్తిని కనబరిచింది. ఈ మేరకు ఆ సంస్థ ప్రభుత్వానికి ఆసక్తి వ్యక్తీకరణ లేఖ రాసిందని పౌర విమానయాన శాఖ కార్యదర్శి ఆర్ఎన్ చౌబే తెలిపారు. ఇండిగో గ్రూప్ తర్వాత ఒక ఎయిరిండియా అనుబంధ విభాగం కొనుగోలు కోసం ఆసక్తిని వ్యక్తీకరించిన సంస్థ ఇదే. బర్డ్ గ్రూప్ ప్రతినిధి కూడా ఈ విషయం ధ్రువీకరించారు. ఎఐఎటిఎ్సఎల్ నిర్వహించే కార్యకలాపాలకు, తమ వ్యాపార నమూనాకు మధ్య చక్కని అనుసంధానం ఉన్నందు వల్ల తాము ఆ విభాగం కొనుగోలుకు ముందుకు వచ్చినట్టు బర్డ్ గ్రూప్ ప్రతినిధి తెలిపారు. ఎయిరిండియాలో పెట్టుబడుల ఉపసంహరణ ప్రక్రియ ప్రారంభించిన తర్వాత అనుబంధ సంస్థల్లో వాటాల విక్రయం చేపట్టవలసిందిగా తాము కోరినట్టు ఆయన పేర్కొన్నారు. సాధారణ ఏవియేషన్ సర్వీసులతోపాటు గ్రౌండ్ హ్యాండ్లింగ్ నుంచి కార్గో నిర్వహణ సర్వీసుల వరకు వివిధ కార్యకలాపాలపై బర్డ్ గ్రూప్నకు మంచి పట్టుంది. తమకు అనుభవం, బలం ఉన్న ఈ రంగాల్లో మాత్రమే ఆసక్తి ప్రకటిస్తున్నామని, మొత్తం కంపెనీ కొనుగోలుపై తమకు ఎలాంటి ఆసక్తి లేదని ఆ ప్రతినిధి చెప్పారు. ఈ ప్రతిపాదనపై ప్రభు త్వ స్పందన కోసం తాము ఎదురు చూస్తున్నట్టు ఆయన తెలిపారు.
newdhilly: airindiaku chendina ground handling karyakalapala anubandha samstha airindia transport survices limited (aitsl) konugoluku aviation sarveesula samstha burd groop aasaktini kanabarichindi. ee meraku aa samstha prabhutvaaniki aasakti vyakteekarana lekha rasindani poura vimaanayaana saakha kaaryadarsi arn chaube telipaaru. indigo groop tarvaata oka airindia anubandha vibhagam konugolu kosam aasaktini vyakteekarinchina samstha ide. burd groop pratinidhi kuudaa ee vishayam dhruveekarinchaaru. aitsl nirvahinche kaaryakalaapaalaku, tama vyapara namuunaaku madhya chakkani anusandhaanam unnandu valla taamu aa vibhagam konugoluku munduku vachinattu burd groop pratinidhi telipaaru. airindialo pettubadula upasamharana prakriya praarambhinchina tarvaata anubandha samsthallo vaataala vikrayam chepattavalasindigaa taamu korinattu aayana perkonnaru. saadhaarana aviation sarveesulathopaatu ground handling nunchi cargo nirvahana sarveesula varaku vividha kaaryakalaapaalapai burd groopnaku manchi pattundi. tamaku anubhavam, balam unna ee rangaallo matrame aasakti prakatistunnamani, mottam company konugolupai tamaku elanti aasakti ledani aa pratinidhi cheppaaru. ee pratipaadanapai prabhu twa spandana kosam taamu eduru chustunnattu aayana telipaaru.